Kuinka kauan kestää lento Tunisiaan?
Lennot Tunisiaan vaihtelevat pituudeltaan valitsemasi lentoreitin mukaan. Nopeimmilla yhden välilaskun lennoilla lentoaika Tunisin kaupunkiin on noin kuusi tuntia ja 30 minuuttia. On kuitenkin tavallista, että matkat Helsinki-Vantaan lentoasemalta Tunisiin kestävät noin kahdeksan tuntia. Halvat lennot Tunisiaan voi toisinaan napata kahden tai kolmenkin vaihtokentän kautta. Mikäli valitset pitkän lentoreitin Tunisiin, matka-aikakin venyy helposti yli 10 tunnin pituiseksi. Helsinki-Vantaan lentokentältä Monastirin kaupunkiin lentoaika on vähintään noin seitsemän tuntia. Jos valitset kahden välilaskun lennot, matka-aika venyy helposti yli 10 tuntiin.
fi
Milloin on paras aika matkustaa Tunisiaan?
Tunisia on kutsuva matkakohde kaikkina vuodenaikoina. Edulliset hinnat ja hyvät säät yhdistyvät Tunisiassa varsinkin loppukeväällä ja alkusyksystä. Kevään ja syksyn keskilämpötilat ovat noin 20 asteen tuntumassa, eli sää Tunisiassa on näinä kuukausina sopivan lämmin esimerkiksi kaupunkikierrosten ja muiden ulkoilma-aktiviteettien kannalta. Keväällä maa on myös vehreimmillään ja luonto parhaimmillaan. Kiivaimman kesälomasesongin ulkopuolella halvat lennot Tunisiaan ovat helposti saatavilla. Budjettimatkailijoiden ja viileämpien säiden ystävien kannattaa ottaa suunta Tunisiaan talvella. Talvikuukausina maassa esiintyy sateita, mutta ne eivät välttämättä häiritse loman viettoa. Esimerkiksi historian- ja kulttuurintäytteisen kaupunkilomailun kannalta talvi on Tunisiassa mitä parhainta aikaa. Edulliset lentoliput Tunisiaan nappaat helpoiten juuri talveksi. Joulukuussa, joululomien aikaan, lentojen ja majoitusten hinnat tosin nousevat.
fi
Mitkä lentoyhtiöt lentävät suoraan Tunisiaan?
Suomesta ei liikennöidä suoria reittilentoja Tunisiaan, mutta maahan voi matkustaa kätevästi yhden tai useamman välilaskun kautta. Käteviä yhden välilaskun lentoja Helsinki-Vantaan lentokentältä Tunisin kaupunkiin liikennöivät saksalainen Lufthansa ja ranskalainen Air France. Myös Finnairin ja tunisialaisen Tunisairin tai norjalaisen Norwegianin ja Tunisairin yhteistyössä liikennöimät lentoreitit ovat kätevä tapa lentää pääkaupunkiin. Tunisissa lennot laskeutuvat Tunis-Carthagen kansainväliselle lentokentälle (Aéroport international de Tunis-Carthage/Tunis-Carthage Airport). Helsinki-Vantaan lentoasemalta voi lentää myös esimerkiksi matkailijoiden suosimaan tunisialaiskaupunkiin Monastiriin. Lentomatkaan kuuluu vähintään yksi, toisinaan kaksikin välilaskua. Reitillä liikennöivät samat lentoyhtiöt kuin Tunisinkin lennoilla, muun muassa Lufthansa, Finnair, Lufthansa ja Tunisair. Myös tunisialainen Nouvelair-lentoyhtiö voi liikennöidä joitakin etappeja matkasta. Monastirissa lennot ottaa vastaan Monastir Habib Bourguiban lentokenttä (Aéroport International de Monastir-Habib Bourguiba/Monastir Habib Bourguiba International Airport). Tunisian sisällä laajalti liikkuvien kannattaa käyttää hyväksi maan käteviä kotimaan lentoja. Etenkin Tunis-Carthagen kansainväliseltä lentokentältä on hyvät lentoyhteydet eri puolille maata. Tunisian sisäisiä lentoja liikennöi muun muassa Nouvelair.
fi
Tarvitaanko Tunisiaan passi tai viisumi?
Tunisiaan matkustavat Suomen kansalaiset eivät tarvitse maahan viisumia, jos kyseessä on tavallinen lomamatka. Suomalaiset saavat oleskella maassa viisumivapaasti enintään kolme kuukautta (90 vuorokautta), joten jos suunnitteilla on tätä pitempi matka, viisumi on tarpeen. Viisumiasioissa suomalaismatkailijoita neuvoo Tunisian suurlähetystö Helsingissä. Mukaan matkalle on otettava passi. Tarkista passistasi ajoissa sen voimassaoloaika, sillä Tunisian matkoilla passin on oltava voimassa vielä puoli vuotta matkan jälkeen.
fi